paragraph_text: Zimski kup Zagrebačkog nogometnog podsaveza 1934./35. bilo je nogometno kup natjecanje koje je organizirao Zagrebački nogometni podsavez. Sudjelovalo je osam momčadi: tri državna ligaša, Građanski, HAŠK i Concordia, te pet prvorazrednih, drugorazrednih i trećerazrednih klubova Zagrebačkog nogometnog podsaveza: Makabi, Policijski, Šparta, ZET i Željezničar. Natjecanje je započelo 27. siječnja 1935. godine, a završilo 10. ožujka 1935. godine. Kup je osvojio Građanski nakon dvije odigrane završne utakmice protiv Concordie.